**Malá poradňa pre rodičov:**

**Dôvody na odklad školskej dochádzky**

* **dieťa sa narodilo medzi májom a augustom pred šiestimi rokmi,**
* **má problémy s výslovnosťou alebo nevie formulovať vety,**
* **nevydrží sa sústrediť a nezapamätá si vetu,**
* **nedokáže sa orientovať v čase, neovláda priestorovú orientáciu,**
* **nevie dodržiavať základnú hygienu, samostatne sa obliekať , obúvať, vyzliekať, nevie jesť príborom,**
* **nepozná údaje o sebe (rodine, adresu, svoj vek),**
* **nemá záujem o učenie, nie je prirodzene zvedavé na nové veci, nekladie otázky,**
* **je nezrelé, neposedné, netrpezlivé,**
* **dieťa je príliš malé na to, aby mohlo sedieť v školskej lavici.**

**Čo by mal budúci prvák vedieť**

* **samostatne sa obliecť a obuť,**
* **pozapínať si gombíky a zaviazať šnúrky na obuvi, samostatne sa najesť ( aj s príborom)**
* **samostatne sa obslúžiť na WC, umyť si ruky, spláchnuť a pod.,**
* **správne vyslovovať všetky hlásky,**
* **vysloviť krátke slovo samostatne po hláskach, vyjadrovať sa plynule aj v zložitejších vetách, spočítať predmety**
* **interpretovať obsah krátkej rozprávky,**
* **poznať naspamäť detskú pesničku alebo básničku,**
* **kresliť pevné a neroztrasené línie,**
* **nakresliť postavu so všetkými základnými znakmi (hlava, krk, trup, ruky, nohy, postava je anatomicky správne rozložená),**
* **vystrihnúť jednoduchý tvar podľa predkreslenej čiary,**
* **poznať základné odtiene farebného spektra (červená, zelená, žltá, oranžová, fialová, atď.), orientovať sa v priestore, vie, kde je vpredu, vzadu, hore, dole, vpravo, vľavo.**

**Ako by sa mal budúci prvák správať**

* **vydrží pri hre alebo inej činnosti 15-20 minút,**
* **začatú prácu alebo hru dokončí, nezačína neustále niečo nové, neodbieha,**
* **na nové prostredie a osoby si zvyká bez väčších problémov (neplače, neskrýva sa za rodičov, neuteká),**
* **väčšinou sa hráva spoločne s deťmi, nestráni sa ich spoločnosti, nie je medzi deťmi bojazlivý a plačlivý,**
* **nie je agresívny, spory s deťmi dokáže riešiť väčšinou bez bitky, hádky, vzdorovitosti,**
* **v jeho správaní by sa nemali prejavovať zlozvyky, ako napríklad: cmúľanie prstov, ohrýzanie nechtov, časté pokašliavanie, žmurkanie,**
* **nezajakáva sa pri reči,**
* **nepomočuje sa,**
* **ovláda prejavy slušného správania (pozdraviť, odzdraviť a pod.).**
* **vždy si overte, či dieťa rozumie vašim požiadavkám**
* **veďte dieťa k samostatnosti**
* **nenásilne cvičte schopnosť dieťaťa prijať nejakú úlohu, pracovať na nej a dokončiť ju**
* **rozprávajte doma gramaticky správne, spisovne**
* **hrubú motoriku rozvíjajte najmä pohybom pri rôznych hrách**
* **jemnú motoriku zasa kreslením, vyfarbovaním, modelovaním, trhaním, vystrihovaním, navliekaním korálikov a pod.**
* **rozvíjajte u dieťaťa matematické predstavy – malý, veľký, vysoký, nízky, väčší, menší, hore, dole, nad, pod, za, prvý, posledný, počítanie do 10 atď.**
* **rozvíjajte u dieťaťa základné poznatky o svojom okolí – dieťa by malo poznať svoje celé meno, adresu, členov rodiny, farby, geometrické tvary, básničku, stručne povedať obsah rozprávky**
* **rozvíjajte analýzu a syntézu – zrakovú: použite skladačky, stavebnice, pexeso, puzzle, kocky, rôzne pracovné listy**

 **- sluchovú: naučte dieťa vnímať zvuk prvej hlásky, hrajte sa hry: poviete slovo „rak“ a spytujte sa:**

**„ Aká hláska je na začiatku slova?“**

* **dožičte dieťaťu dostatok pohybu, spánku a zdravú, hodnotnú stravu**
* **naučte dieťa správne držať ceruzku, kresliť geometrické tvary, čiary, vlnovky**
* **veľa s dieťaťom kreslite a povzbudzujte ho k tvorivej činnosti**
* **čítajte dieťaťu z knižky – čítajte nielen rozprávky, ale aj to, čo ho zaujíma**
* **učte dieťa jemu primerané básničky, riekanky**
* **učte dieťa rozkladať slová na slabiky (vytlieskať)**

**Čo sa odporúča pri výchovných problémoch s dieťaťom:**

* **pokojný, chápajúci, tolerantný prístup k dieťaťu;**
* **dôsledný výchovný prístup;**
* **jednotnosť v požiadavkách dospelých;**
* **odviesť pozornosť od konfliktu, prejavu agresivity, vzdorovitosti a pod. iným smerom**
* **zaujať dieťa pri afekte niečím zaujímavým;**
* **zdôrazniť kladné vlastnosti dieťaťa, urobiť ho "veľkým"; požiadať o pomoc pri niečom;**
* **klásť primerané požiadavky na dieťa,**
* **jasne s dieťaťom komunikovať;**
* **nepoužívať rozumové dôvody (nie sú pre malé deti pochopiteľné)**

**Pri pochybnostiach, či je dieťa dostatočne pripravené pre školskú dochádzku, je potrebné navštíviť CPPaP, Predmestská č.1613, 010 01 Žilina, kde psychológ dokáže presnejšie zistiť úroveň školskej pripravenosti dieťaťa a poradí, ako sa môže dieťa pripravovať na školu v tej oblasti, v ktorej má ešte problémy.**